KRITERIJUMI VREDNOVANJA I OCJENJIVANJA U NASTAVI **GEOGRAFIJE**

Praćenje razvoja, napredovanja i ostvarenosti postignuća učenika obavlja se formativnim i sumativnim ocjenjivanjem. Učenik/učenica se iz predmeta GEOGRAFIJA ocjenjuje najmanje dva puta u toku klasifikacionog perioda.

U toku klasifikacionog perioda učenik/učenica će imati najmanje dvije ocjene na testovima dužim od 15 minuta i dvije ocjene na osnovu formativnog ocjenjivanja i jednu ocjenu usmenom provjerom.

**Usmena provjera postignuća učenika** – usmeno odgovaranje na pitanja nastavnika (uz iskazivanje geografskih vještina – snalaženje na geografskoj karti, orijentacija u prostoru, čitanje grafikona i dijagrama i izvođenje odgovarajućih zaključaka iz njih).

**Pismena provjera postignuća učenika (testovi) -**  obavlja se u toku oba klasifikaciona perioda

Pismene provjere duže od 15 minuta se najavljuju, ocjene su javne, učenik/učenica ima uvid u svoj rad. Testovi se realizuju vezano za najavljenu nastavnu oblast. Pismena provjera može da sadrži i provjeru kartografske pismenosti – nijemu kartu.

Pismena provjera (test) se vrednuje kroz procente – bodove na sledeći način:

Odličan (5): 86 – 100%;

Vrlo dobar (4): 66-85%;

Dobar (3) : 46-65%;

Dovoljan (2) : 31-45%;

Nedovoljan (1): 0-30%

Skala može da varira u zavisnosti od postignuća učenika, ali ne više od 5%, u skladu sa kvalitetom rada odjeljenja.

Provjera kartografske pismenosti može biti ostvarena usmenim i pismenim putem (nijeme karte).

Učenicima zadati 10 pojmova da pokažu na geografskoj karti i to:

9 i 10 za ocjenu 5,

7 i 8 za ocjenu 4,

5 i 6 za ocjenu 3,

3 i 4 za ocjenu 2,

manje od 3 ocjena 1.

Pismenom provjerom utvrđuje se kartografska pismenost: pravilno ispisivanje toponima, upotreba kartografskih boja, precizno pozicioniranje geografskih objekata, razlikovanje elemenata geografske karte i njihov značaj.

Elementi formativnog ocjenjivanja (po pravilu u pedagoškoj evidenciji): usmeni odgovori, pismene provjere do i više od petnaest minuta, angažovanje (aktivnost na času, uspješnost u grupnom radu, izrada panoa/plakata, prezentacije..) domaći zadaci, odnos prema radu.

Provjera u trajanju do 15 minuta obavlja se bez najave. Ocjena se ne upisuje u dnevnik, a koristi se kao instrument stalnog praćenja i podsticaja redovnog rada učenika, kao i utvrđivanje savladanosti dijela realizovanih sadržaja.

Prezentacije/panoi: prema odabranim temama dodijeliti zadatak zainteresovanim učenicima/učenicama. Ocjenjivati: sadržaj, strukturu i vizuelni doživljaj sadržaja i način prezentovanja. Prezentacija može sadržati 10-15 slajdova. Slajdovi ne treba da budu opterećeni tekstom. Potrebno je da učenik/učenica odlično poznaje temu o kojoj govori, a da je izlaganje uz pomoć prezentacije/panoa tečno i ima svoj logički slijed. Prezentacija ne bi trebalo da posjeduje gramatičke i pravopisne greške.

**Domaći zadaci**: vježbe na kraju lekcija i nastavnih tema u udžbeniku ili radnoj svesci. Nisu obavezne, a ko ih redovno bude radio (pratiti stalno) na kraju klasifikacionog perioda može dobiti ocjenu više.

Rad u grupi podrazumijeva timski rad učenika, angažovanost, razmjenu, povezivanje i primjenu ideja, a ima za cilj: samostalno prikupljanje i kritički odabir informacija, rješavanje problema, donošenje odluka, planiranje i poštovanje rokova, samostalno učenje, rad u grupi, saradnja, kritički odnos prema vlastitom i tuđem radu, shodno ocjeni koju imaju. Nastavnik jasno definiše i upoznaje učenike sa elementima za vrednovanje grupnog rada i individualnog rada u okviru grupe.

Odabrani način predstavljanja naučenog: ponuditi učenicima, bar jednom u toku klasifikacionog perioda da odaberu način na koji će pokazati šta su naučili, a da to nije obuhvaćeno prethodno navedenim načinima utvrđivanja znanja: crtežom, posterom, stihom, esejom, dramskim prikazom (uloga turističkog vodiča...)

Aktivnost na času se prati i vrednuje kontinuirano tokom nastavnog procesa.

**Prati se**: zalaganje učenika, trud, postignuće, napredak, aktivno učestvovanje prije zaokruživanja formativne ocjene u sumativnu. Nastavnik povremeno pregleda učeničke radove, školsku (radnu) svesku (sadržaj sveske, urednost, crteže...) i može ih ocijeniti i upisati u pedagošku evidenciju.

Podaci kao što su samostalnost u radu, kreativnost, stepen angažovanja i drugi podaci o učeniku bitni za praćenje, bilježe se u pedagošku svesku. U zaključnu ocjenu za kraj klasifikacionog perioda/školske godine mogu da uđu i ostale aktivnosti i interesovanja učenika, njegova zalaganja, redovan dolazak na časove dodatne i dopunske nastave. Ocjena iz aktivnosti pozitivno utiče na motivaciju učenika, a može biti od značaja i za opšti uspjeh učenika u njegovu korist.

Zaključna ocjena utvrđuje se na kraju prvog i drugog klasifikacionog perioda, na osnovu svih pojedinačnih ocjena koje su unijete u dnevnik od početka školske godine. Zaključna ocjena ne može da bude veća od najveće pojedinačne ocjene upisane u dnevnik, dobijene bilo kojom tehnikom provjere znanja.

VII RAZRED

Vrsta, nivo i obim znanja i angažovanje učenika ocjenjuje se brojčano tako što se ocjenom:

Odličan (5) ocjenjuje učenik koji:

Prepoznaje dimenzije Zemlje i objašnjava posljedice Zemljinog oblika i njenih kretanja, objašnjava fizičko-geografske zakonitosti u geografskom omotaču (klimatsku i biogeografsku zonalnost) i navodi mjere za njegovu zaštitu, obnovu i unapređivanje;

U potpunosti pokazuje sposobnost transformacije znanja i primjene u novim situacijama;

Samostalno objašnjava značaj vode za život ljudi i njihove djelatnosti;

Predlaže akcije i razumije važnost i mogućnost ličnog učešća u zaštiti, obnovi i unapređivanju voda i životne sredine;

Samostalno objašnjava podjelu jezera prema načinu postanka njihovih basena i značaj jezera;

Prezentuje informacije i koristi različite izvor informacija (udžbenik, naučno popularnu literaturu, enciklopedije, internet..)

Analiziraju uzroke i posljedice negativnog djelovanja ljudi na atmosferu (globalno zagrevanje, ozonske rupe, kisele kiše, klimatske promjene);

Logički zaključuje i može da opiše međusobnu povezanost i zavisnost biljnog i životinjskog svijeta, reljefa, klime, zemljišta i čovjeka;

Pokazuje veliko interesovanje, postavlja pitanja, navodi svoje primjere;

Objašnjava uticaj prirodnih i društvenih faktora na razvoj i razmještaj stanovništva i naselja;

Objašnjava uticaj prirodnih i društvenih faktora na razvoj i razmještaj privrede i privrednih djelatnosti;

Vrednuje alternative za održivi razvoj u svojoj lokalnoj sredini, Crnoj Gori, Evropi, svijetu

Donosi zaključke o prostornim (topografskim) vezama geografskih činjenica – objekata, pojava, procesa i odnosa na osnovu analize geografske karte;

Samostalno čita i analizira geografske karte;

Lako logički povezuje činjenice i pojmove;

Samostalno izvodi zaključke koji se zasnivaju na podacima;

Rješava probleme na nivou stvaralačkog mišljenja i u potpunosti kritički rasuđuje;

Pokazuje visok stepen saradnje sa ostalim članovima grupe i izuzetnu samostalnost;

Pokazuje izuzetno visok stepen aktivnosti i angažovanja.

Vrlo dobar (4) ocjenjuje se učenik koji:

Zna dimenzije Zemlje i uglavnom objašnjava posljedice Zemljinog oblika i njenih kretanja;

Razumije fizičko-geografske zakonitosti u geografskom omotaču (klimatsku i biogeografsku zonalnost i poznaje mjere za njegovu zaštitu, obnovu i unapređivanje;

U velikoj mjeri pokazuje sposobnost primjene znanja i logički povezuje činjenice i pojmove;

Razumije prostorne (topografske) veze geografskih činjenica – objekata, pojava;

Opisuje uticaj prirodnih i društvenih faktora na razvoj i razmještaj stanovništva i naselja, poznaje uticaj prirodnih i društvenih faktora na razvoj i razmještaj privrede i privrednih djelatnosti;

Uglavnom se samostalno snalazi na geografskoj karti;

Samostalno izvodi zaključke koji se zasnivaju na podacima;

Rješava pojedine probleme na nivou stvaralačkog mišljenja;

Pokazuje veliku samostalnost i visok stepen aktivnosti i angažovanja;

U velikoj mjeri sarađuje sa ostalim članovima grupe i u znatnoj mjeri kritički rasuđuje.

Dobar (3) ocjenjuje se učenik koji:

Opisuje nebeska tijela i njihova kretanja;

Razlikuje i objašnjava geografske činjenice – objekte, pojave, procese i odnose u Zemljinim sferama (litosferi, atmosferi, hidrosferi, biosferi);

U dovoljnoj mjeri pokazuje sposobnost upotrebe informacija u novim situacijama;

U znatnoj mjeri logički povezuje činjenice i pojmove;

Djelimično samostalno izvodi zaključke koji se zasnivaju na podacima i djelimično samostalno rješava pojedine probleme;

U dovoljnoj mjeri kritički rasuđuje;

Pokazuje djelimični stepen aktivnosti i angažovanja;

U dovoljnoj mjeri sarađuje sa ostalim članovima grupe;

Odredjuje strane svijeta u prostoru i na geografskoj karti;

Određuje položaj mjesta i tačaka na geografskoj karti;

Prepoznaje i objašnjava geografske činjenice – objekte, pojave koji su predstavljeni slikom, grafikom, tabelom;

Prikaztuje ponuđene geografske podatke: na nijemoj karti, kartografskim izražajnim sredstvima (bojama, linijama, znacima...);

Razlikuje i objašnjava kretanje stanovništva i strukture stanovništva;

Dovoljan (2) ocjenjuje se učenik koji:

Imenuje nebeska tijela u Sunčevom sistemu i navodi njihov raspored;

Prepoznaje oblik Zemlje i prepoznaje pojave i procese vezane za njena kretanja, imenuje Zemljine sfere (litosferu, atmosferu, hidrtosferu, biosferu) i prepoznaje njihove osnovne odlike znanja koja je ostvario na nivou reprodukcije uz minimalnu primjenu;

Isključivo uz podršku nastavnika izvodi zaključke koji se zasnivaju na podacima;

Ponekad je samostalan u rješavanju problema;

U nedovoljnoj mjeri kritički rasuđuje;

Pokazuje mali stepen aktivnosti i angažovanja;

Razumije pojam orijentacije i navodi načine orijentisanja;

Navodi i opisuje načine predstavljanja Zemljine površine (globus, geografska karta);

Prepoznaje i čita geografske i dopunske elemente karte;

Poznaje osnovne pojmove o stanovništvu i naseljima i uočava njihov prostorni raspored;

Definiše pojam privrede;

Prepoznaje privredne djelatnosti i privredne grane,

Uz pomoć nastavnika najčešće realizuje planirane zadatke.

Nedovoljan (1) ocjenjuje se učenik koji:

Nema poznavanje osnovnih geografskih objekata, pojava, procesa i odnosa;

Znanja koja je ostvario nisu ni na nivou prepoznavanja;

Ne pokazuje sposobnost reprodukcije i primjene;

Ne izvodi zaključke koji se zasnivaju na podacima;

Ne rasuđuje kritički;

Ne pokazuje želju za napredovanjem;

Ne pokazuje nikakvo interesovanje za učešće u aktivnostima niti angažovanje.

VIII RAZRED

Odličan (5) ocjenjuje se učenik koji:

Objašnjava geografske veze i zakonitosti u Evropi i na drugim kontinentima, umije da izdvoji geografske regije;

Prepoznaje i navodi negativne uticaje čovjeka na životnu sredinu nastale usled specifičnosti razvoja poljoprivrede, rudarstva, energetike, industrije, saobraćaja i turizma;

Umije da ukaže na uzroke i posljedice kretanja broja stanovnika, gustine naseljenosti, prirodnog priraštaja, migracija specifičnih struktura stanovništva po kontinentima, regijama, u odabranim državama;

Može da dovede u vezu prirodne resurse sa stepenom ekonomske razvijenosti pojedinih regija i odabranih država;

Samostalno se snalazi na geografskoj karti;

U potpunosti pokazuje sposobnost transformacije znanja i primjene u novim situacijama, lako logički povezuje činjenice i pojmove;

Samostalno izvodi zaključke koji se zasnivaju na podacima;

Rješava probleme na nivou stvaralačkog mišljenja i u potpunosti kritički rasuđuje;

Pokazuje visok stepen saradnje sa ostalim članovima grupe i izuzetnu samostalnost uz izuzetno visok stepen aktivnosti i angažovanja

Vrlo dobar (4) ocjenjuje se učenik koji:

Navodi geografske veze u Evropi i na drugim kontinentima i umije da izdvoji geografske regije;

U velikoj mjeri prepoznaje i navodi negativne uticaje čovjeka na životnu sredinu nastale usled specifičnosti razvoja poljoprivrede, rudarstva, energetike, industrije, saobraćaja i turizma;

U velikoj mjeri umije da ukaže na uzroke i posljedice kretanja broja stanovnika, gustine naseljenosti, prirodnog priraštaja, migracija specifičnih struktura stanovništva po kontinentima, regijama, u odabranim državama;

Uglavnom može da dovede u vezu prirodne resurse sa stepenom ekonomske razvijenosti pojedinih regija i odabranih država;

U najvećoj mjeri samostalno se snalazi na geografskoj karti;

Pokazuje sposobnost transformacije znanja i primjene u novim situacijama, logički povezuje činjenice i pojmove;

Najvećim dijelom samostalno izvodi zaključke koji se zasnivaju na podacima;

Uglavnom rješava probleme na nivou stvaralačkog mišljenja i kritički rasuđuje;

Pokazuje prilično visok stepen saradnje sa ostalim članovima grupe, zapaženu samostalnost, kao i visok stepen aktivnosti i angažovanja

Dobar (3) ocjenjuje se učenik koji:

Opisuje prirodne i društvene odlike Evrope i drugih kontinenata i navodi njihove geografske regije;

Uočava i navodi neke negativne uticaje čovjeka na životnu sredinu nastale usled specifičnosti razvoja poljoprivrede, rudarstva, energetike, industrije, saobraćaja, turizma;

Uz pomoć prepoznaje i navodi nekoliko uzroka i posljedica kretanja broja stanovnika, gustine naseljenosti, prirodnog priraštaja, migracija specifičnih struktura stanovništva po kontinentima, regijama i u odabranim državama;

Prepoznaje vezu između prirodnih resusrsa i stepena ekonomske razvijenosti;

Snalazi se u izvjesnoj mjeri samostalno na geografskoj karti (uočava i imenuje krupnije geogarfske objekte)

U izvjesnoj mjeri pokazuje sposobnost transformacije znanja i primjene u novim situacijama;

Logički povezuje činjenice i pojmove;

Uz pomoć izvodi zaključke koji se zasnivaju na podacima;

Rijetko rješava probleme na nivou stvaralačkog mišljenja i povremeno kritički rasuđuje;

Sarađuje sa članovima grupe, djelimično je samostalan, uz podsticaj aktivan i angažovan.

Dovoljan (2) ocjenjuje se učenik koji:

Imenuje kontinente i prepoznaje njihove osnovne prirodne i društvene odlike, najčešće uz pomoć nastavnika

Iskazuje znanje na nivou reprodukcije, uz minimalnu primjenu stečenog znanja;

U manjoj mjeri logički povezuje činjenice i pojmove;

Isključivo uz podršku nastavnika izvodi zaključke koji se zasnivaju na podacima;

Nije samostalan u rješavanju problema i kritičkom rasuđivanju;

Pokazuje manji stepen aktivnosti i angažovanbja

Nedovoljan (1) ocjenjuje se učenik koji:

Ne imenuje kontinente na geografskoj karti i ne prepoznaje njihove osnovne prirodne i društvene odlike;

Ne iskazuje sposobnost upotrebe datih informacija;

Ne izvodi zaključke koji se zasnivaju na podacima ni uz pomoć nastavnika;

Nije aktivan ni angažovan tokom časova

IX RAZRED

Odličan (5) ocjenjuje se učenik koji:

Navodi geografske veze i zakonitosti u našoj zemlji i umije da izdvoji geografske regije;

Samostalno se snalazi na geografskoj karti;

U potpunosti pokazuje sposobnost transformacije znanja i primjene u novim situacijama;

Objašnjava uticaj prirodnih i društvenih faktora na razvoj i razmještaj stanovništva i naselja u Crnoj Gori;

Logički povezuje činjenice i pojmove;

Objašnjava uticaj prirodnih i društvenih faktora na razvoj i razmještaj privrede i privrednih djelatnosti u našoj zemlji;

Samostalno izvodi zaključke koji se zasnivaju na podacima;

Rješava probleme na nivou stvaralačkog mišljenja i u potpunosti kritički rasuđuje;

Pokazuje visok stepen saradnje sa ostalim članovima grupe i izuzetnu samostalnost; uz visok stepen aktivnosti i angažovanja

Vrlo dobar (4) ocjenjuje se učenik koji:

Objašnjava geografske veze i zakonitosti u našoj zemlji i umije da izdvoji geografske regije;

Uglavnom se samostalno snalazi na geografskoj karti;

Pokazuje sposobnost transformacije znanja i primjene u novim situacijama;

Navodi uticaj prirodnih i društvenih faktora na razvoj i razmještaj stanovništva i naselja u Crnoj Gori;

Logički povezuje činjenice i pojmove u velikoj mjeri;

Navodi uticaj prirodnih i društvenih faktora na razvoj i razmještaj privrede i privrednih djelatnosti u našoj zemlji;

U najvećoj mjeri samostalno izvodi zaključke koji se zasnivaju na podacima;

Uglavnom rješava probleme na nivou stvaralačkog mišljenja i kritički rasuđuje;

Sarađuje sa ostalim članovima grupe, samostalan je, aktivan, angažovan

Dobar (3) ocjenjuje se učenik koji:

Opisuje prirodne i društvene odlike naše države i navodi njene geografske regije;

U izvjesnoj mjeri pokazujr sposobnost upotrebe informacija u novim situacijama;

U znatnoj mjeri logički povezuje činjenice i pojmove;

Djelimično je samostalan u snalaženju na geografskoj karti;

Većim dijelom samostalno izvodi zaključke koji se zasnivaju na podacima i djelimično samostalno rješava pojedine probleme;

U izvjesnoj mjeri kritički rasuđuje;

Sarađuje sa članovima grupe, djelimično je smaostalan, uz podsticaj aktivan i angažovan

Dovoljan (2) ocjenjuje se učenik koji:

Prepoznaje osnovne prirodne i društvene odlike naše države;

Je ostvario znanja na nivou reprodukcije, uz minimalnu primjenu;

Nije samostalan u snalaženju na karti;

U manjoj mjeri logički povezuje činjenice i pojmove;

Isključivo uz podršku nastavnika izvodi zaključke koji se zasnivaju na podacima;

Nije saamostalan u rješavanju problema i kritičkom rasuđivanju;

Pokazuje manji stepen aktivnosti i angažovanja

Nedovoljan (1) ocjenjuje se učenik koji:

Ne umije da pokaže na karti Evrope Crnu Goru, njene granice i glavni grad;

Ne prepoznaje osnovne prirodne i društvene odlike Crne Gore;

Ne iskazuje sposobnost upotrebe datih informacija;

Ne izvodi zaključke koji se zasnivaju na podacima ni uz pomoć nastavnika;

Nije aktivan ni angažovan tokom časa, ne pokazuje interesovanje za učešće u aktivnostima.

 Nastavnici:

 Manojlo Žugić, Ivana Jaćimović